Jabarkan Soroh Sesayut dari Sesayut dalam bahasa bali

Sesayut Puja Kerti, madasar antuk dulang duwurnyané susunin antuk aled sesayut, duwurnyané madaging nasi isehan, maulam siap putih mulus mapanggang, tanjebin sekar tunjung, kawangen 3, kawangené magenah ring kampid 2, ring ikuh 1, jaja raka-raka sarwa galahan, sedah who, ulam nyané magenah ring duwur nasine, penyeneng alit (tahenan) 1, pras alit 1, sampyan Nagasari, canang pahyasan. sesayut puniki ka-atur ring Ida Bhatara Iswara. Yéning nyatur magenah kangin.

Sesayut Tirtha Mertha Sari, madasar antuk dulang, duwurnyané susunin antuk aled sesayut, duwurnyané madaging tumpeng 1, tancebin sarwa sekar, kawangen 3, ulam nyané taluh melablab 1, tulung 2, sesanganan sarwa galahan, raka-raka sejangkep nyané, penyeneng alit (tahenan) 1, Pras alit 1, Sampyan Nagasari, Canang Pahyasan. sesayut punika ka-atur ring Ida Bhatara Mahadewa. Yéning nyatur magenah Kauh.

Sesayut Ratu Agung, madasar antuk dulang, duwurnyané susunin antuk aled sesayut, duwurnyané madaging tumpeng 3 bungkul, asiki tumpengé muncuk nyané madagingtaluh bébék lebeng 1, metanceb sekar cempaka nyatur, ring bongkol tumpengé tancebin sekar meilehan, kawangen 2, magenah ring sisin tumpenge, tulung 2, sesangan sarwa galahan, raka-raka sejangkep nyané, penyeneng alit (tahenan) 1, pras alit 1, Sampyan Nagasari, Canang Pahyasan. sesayut punika ka-atur ring Ida Bhatara Wisnu. Yéning nyatur magenah Kaja.

Sesayut Candra Agni Murub: madasar antuk dulang, duwurnyané susunin antuk wastra barak, beras barak 2 kulak, basé tampelan, plawa bang, warirang bang, duwurnyané susunin antuk aled sesayut, tumpeng barak 1, muncuk tumpengé susunin kulit taluh siap madaging minyak miwah sigi (damar kulit taluh), kawangen 3, tumpengé tancebin sekar pucuk bang 4 katih, maileh antuk benang barak, sesanganan sarwa barak, biyu udang, raka-raka sarwa barak, tulung 2, siap wiring/biying mapanggang, penyeneng alit (tahenan) 1, pras alit 1, Sampyan Nagasari, Canang Pahyasan. Sesayut puniki ka-atur ring Ida Bhatara Brahma. Yéning nyatur magenah Kelod.

Sesayut Siddha Karya: madasar antuk dulang, duwurnyané susunin antuk aled sesayut, duwurnyané madaging nasi merepat (sekadi citakan), duwur nasiné susunin antuk tumpeng putih 1, kawangen 4, metanceb ring bucuning tumpeng padha asiki, sekar cempaka putih 4 katih, maulam bawang putih, kelapa abungkul, sesanganan, raka-raka sejangkep nyané, penyeneng alit (tahenan) 1, pras alit 1, sampyan Nagasari, Canang Pahyasan. Sesayut puniki ka-atur ring Ida Bhatara Mahesora, Yéning nyatur magenah Kelod kangin.

Sesayut Siddha Malungguh: madasar antuk dulang, duwurnyané susunin antuk aled sesayut, duwurnyané madaging nasi bunter, duwur nasiné susunin antuk cawan madaging nasi punjungan, duwur nasi punjungan nyané tancebin sekar pucuk barak akatih, ring sisin nasiné bunter dagingin nasi pancung 4, matanceb kawangen 4 siki genah nyané nyatur, sesanganan sarwa galahan, raka-raka sejangkep nyané, penyeneng alit (tahenan) 1, pras alit 1, tulung 3, Sampyan Nagasari, Canang Pahyasan. Sesayut puniki ka-atur ring Ida Bhatara Ludra. Yéning nyatur magenah Kelod Kawuh.

Sesayut Tilik Jati: madasar antuk dulang, duwurnyané susunin antuk aled sesayut, duwurnyané susunin tumpeng ageng 1, muncuk tumpengé dagingin tegek siap, tumpeng alit 2 sowang-sowang tancebin bunga cempaka, bongkol tumpengé tancebin sekar ratna mailehan, kawangen 2, mesadah ring sisin tumpenge, tulung 2, sesangan sarwa galahan, raka-raka sejangkep nyané, sedah who, penyeneng alit (tahenan) 1, pras alit 1, Sampyan Nagasari, Canang Pahyasan. Sesayut puniki ka-atur ring Ida Bhatara Sambhu. Yéning nyatur magenah ring Kaja kangin.

Sesayut Dharma Wiku, madasar antuk dulang, duwurnyané susunin aled sesayut, madaging nasi 3 pulung genah nyané ngadeg, duwurnyané susunin antuk taluh medadar merepat, muncuk nasiné tancebin sekar putih padha akatih, ulam taluh bekasem, tulung 2, sesangan sarwa galahan, sedah who, raka-raka sejangkep nyané, penyeneng alit (tahenan) 1, pras alit 1, sampyan Nagasari, canang Pahyasan. Sesayut puniki ka-atur ring Ida Bhatara Siwa. Yéning nyatur magenah ring Tengah/Madhya.

Sesayut Candi Kusuma, madasar antuk dulang, duwurnyané susunin antuk ales sesayut, duwurnyané dagingin tumpeng ageng 1, muncuk tumpengé tancebin sekar tunjung akatih, ring bongkol tumpengé tancebin sekar gumitir genah nyané mebucu telu, ring selagan bunga gumitiré dagingin kawangen 3, masadah ring sisin tumpenge, tulung 2, sesanganan sarwa galahan, raka-raka sejangkep nyané, penyeneng alit (tahenan), pras alit 1, Sampyan Nagasari, Canang Pahyasan. Sesayut puniki ka-atur ring Ida Bhatara Sangkara. Yéning nyatur magenah Kaja Kawuh.

Sesayut Dharma Wiku Catur, madasar antuk dulang, duwurnyané susunin antuk aled sesayut, duwurnyané susunin antuk penek agung 1, penek tapak 4,madasar antuk beras putih, jinah 11 keteng, kawangen 4, sekar kuning 4 katih, sesanganan, raka-raka sejangkep nyané, sampyan nagasari, canang pahyasan penyeneng alit (tahenan) 1, pras alit 1.

Sesayut Siwa Murti, madasar antuk aled sesayut, susunin antuk tumpeng agung 1, tumprng alit 2, tumpeng agungé metanceb sekar catur warna maileh, malih tumpeng catur warna 1 mapuncak cawan madaging toya anyar, sekar tunjung 1, malih madaging nasi bunter 1 ring tengah nyané madaging nasi pulungan 1, metatakan antuk cawan, kawangen 5, raka-raka limang warna, maulam siap putih mapanggang, jinah 225, penyeneng alit (tahenan) 1, pras alit 1, sampyan nagasari, canang pahyasan. Sesayut puniki ka-atur ring Ida Bhatara Siwa, yan nyatur magenah ring Madhya.

Sesayut Guru, madasar antuk dulang,duwurnyané susunin antuk aled sesayut, duwurnyané susunin antuk wastra putih, Beras putih masahsahan, basé tampelan 1, jinah 11 keteng, duwurnyané susunin antuk tumpeng gedé asiki, muncuk tumpengé madaging taluh bébék lebeng 1, tulung urip 2, sesanganan, raka-raka sejangkep nyané, ulam siap putih mulus mapanggang, jinah 225, penyeneng alit (tahenan) 1, pras alit 1, sampyan nagasari, canang pahyasan. Sesayut puniki ka-atur ring Ida Bhatara Hyang Guru.

Sesayut Ider Bhuwana, madasar antuk dulang,duwurnyané susunin antuk aled sesayut, duwurnyané madaging nasi merepat sekadi citakan, tancebin sarwa sekar mailehan, kwangen 4 magenah bilang bucuning nasi, ring tengah madaging tulung matangga 1, ulam nyané sekawenang, tulung 2, sesanganan sarwa galahan, raka-raka sejangkep nyané, penyeneng alit (tahenan) 1, pras alit 1, sampyan nagasari, canang pahyasan. Sesayut puniki ka-atur ring Ida Bhatari Prethiwi, yan nyatur magenah ring sor utawi ring tengah.

Sesayut Pratistha Kawi, madasar antuk dulang, duwurnyané susunin antuk aled sesayut, duwurnyané susunin madaging tumpeng gedé 1, tumpeng alit 2, tumpengé gdé tancebin kawangen 3, tatebus telung pasang, antuk benang putih, benang suddhamala, benang tridhatu, tumpengé sané alit tancebin sarwa sekar, tulung 2, Sesanganan sarwa galahan, raka-raka sejangkep nyané, kojong rangkadan madaging rerasmen sudhang taluh, penyeneng alit (tahenan) 1, pras alit 1, sampyan nagasari, canang pahyasan. Sesayut puniki ka-atur ring pelinggih-pelinggih utawi magenah ring banten pameraman/piodalan.

TATEBASAN DURGHA DEWI, madasar antuk dulang, duwurnyané susunin antuk aled sesayut, duwurnyané madaging tumpeng 1 panjang nyané sa-astha (asiku), makarowistha, kalpika, kawangen 1, ulam nyané siap putih mapanggang, sesanganan raka-raka sejangkep nyané, penyeneng alit (tahenan) 1, pras alit 1, sampyan nagasari, canang pahyasan. Sesayut puniki ka-atur ring pura Dalem.

Sesayut MUNGGAH TAPA, madasar antuk dulang,duwurnyané susunin antuk aled sesayut, duwurnyané dagingin tumpeng gdé 1, muncuk tumpengé tancebin sekar putih akatih, pengawak tumpengé tancebin sekar putih mailehan,ulam nyané taluh siap 1, tulung 2, Sesanganan sarwa galahan, raka-raka sejangkep nyané, penyeneng alit (tahenan) 1, pras alit 1, sampyan nagasari, canang pahyasan. Sesayut puniki ka-atur ring luhur utawi ring banten pameraman utawi ring tengah.

Sesayut GIRI KUSUMA Madasar antuk dulang, duwurnyané susunin antuk aled sesayut, duwurnyané madaging sekar solas warna, duwur sekar nyané genahang tumpeng gdé 1, muncuk tumpeng tancebin taji 11 katih, ri kala nanceban tajiné mangdané mamona, bongkol tumpengé madaging kawangen 11 siki, sedah who 4 ceper, tubungan 4 ceper, Sesangan sarwa galahan, raka-raka sejangkep nyané, tulung 11, daksina 1, arthanya 1100, penyeneng alit (tahenan) 1, pras alit 1, sampyan nagasari, canang pahyasan. Sesayut puniki magenah luhuring akasa utawi ring banten pameraman/piodalan.

Sesayut SYAMANI LOKA, madasar antuk dulang, duwurnyané susunin antuk aled sesayut, duwurnyané madaging tumpeng ageng 1, tumpeng alit 4, tumpengé sané gedé magenah ring tengah kaiter antuk tumpengé alit, muncuk tumpengé sané gedé madaging kulit taluh bébék madaging minyak miwah sigi (Damar taluh), tulung 2, sedah who, sesanganan sarwa galahan, raka-raka sejangkep nyané, ulam nyané sakasiddhan, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki ka-atur ring Ida Bhatara Gana, magenah ring luhur tan dados ring sor.

Sesayut BRAHMASTAWA DEWA, madasar antuk dulang, duwurnyané susunin antuk aled sesayut, duwurnyané madaging tumpeng 1, matanceb kayu mas 11 muncuk, ulam nyané udang, sesanganan raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki ka-atur ring Pura Prajapati.

TATEBASAN SARI WREDDHI, madasar antuk dulang, duwurnyané susunin antuk aled sesayut, duwurnyané madaging tumpeng ageng 1, tumpengé mawarna catur, dasar nyané selem, duwurnyané barak, susunin antuk nasi putih saha muncuk nyané nasi kuning, ketipat sari 4, sesanganan sarwa galahan, raka-raka catur warna, ulam nyané siap brumbun mapanggang, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki ka-atur ring Pura Balé Agung.

TATEBASAN BAGIA SETATA SARI, madasar antuk dulang, duwurnyané susunin antuk aled sesayut, duwurnyané dagingin nasi penek ageng 1 (nasi sodaan), metatakan don kayu sugih mailehan, sesanganan sarwa galahan, raka-raka sejangkep nyané, ketipat bagia 6, ketipat sari 6, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki ka-atur ring Ida Bhatara Sedahana.

TATEBASAN PAMAHAYU SOT, madasar antuk dulang, duwurnyané susunin antuk aled sesayut, duwurnyané dagingin beras aperapata, basé tampelan, benang atukel, jinah 225, duwurnyané susunin antuk nasi maklongkong 1, duwur nasiné madaging tulung urip 1 madaging nasi ulam taluh bekasem, kawangen 11 siki, sesanganan, raka-raka sejangkep nyané, sangku madaging toya anyar, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki munggah Sanggar Kamulan.

Sesayut ARDHANARESWARI, madasar antuk dulang, duwurnyané susunin antuk aled sesayut, duwurnyané dagingin tumpeng mawarna putih kuning padha abungkul, tulung matangga 2, madaging nasi putih asiki, madaging nasi kuning asiki, kawangen 2, basé silih asih, toya anyar atakir, sesanganan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki magenah ring banten munggah ring Surya utawi ring pelinggih Padmasana.

SESAYUT/TATEBASAN KUSUMA DEWA, madasar antuk dulang, duwurnyané susunin antuk aled sesayut, duwurnyané dagingin tumpeng kuning 7 bungkul, ulam nyané taluh, tumpengé metatakan antuk ceper madaging takir misi sekar kuning, soang-soang tumpeng padha asiki, tumpengé metanceb kawangen padha asiki, sesanganan, raka-raka sejangkep nyané, ulam nyané sakasiddhan, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki mgena ring banten Pamereman/piodalan.

Sesayut ADNYAWATI, madasar antuk dulang, duwurnyané susunin antuk aled sesayut, duwurnyané dagingin tumpeng 11 bungkul, tumpengé metatatkan sekar ura, metanceb lilit linting magrenteng jinah bolong padha asiki soang-soang tumpeng, sampyan penek padha ngawa soang-soang tumpeng, ulam nyané itik maguling, sesanganan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki magenah ring banten pamereman/piodalan.

TATEBASAN DIRGHAYUSA BHUMI, madasar antuk dulang, duwurnyané susunin antuk aled sesayut, duwurnyané dagingin nasi penek ageng 1, ulam nyané siap mapanggang, taluh madadar, gerang kepiting, balung katupang, calon pawinda, beras akulak, tatebus tridhatu, sesanganan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki magenah ring banten pameraman/piodalan.

Sesayut PABRESIHAN, madasar antuk dulang, duwurnyané susunin antuk aled sesayut, duwurnyané dagingin nasi punjungan ageng 1, tasik atakir, ulam taluh madadar, sekar putih 5 katih, kawangen 1, sedah woh, sesanganan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki magenah ring banten pameraman/piodalan utawi munggah ring pelinggih.

Sesayut TRI GANGGA, madasar antuk dulang, duwurnyané susunin antuk aled sesayut, duwurnyané dagingin tumpeng selem 3 bungkul, ulam nyané siap selem mapanggang, kawangen 3, sesanganan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki ka-atur ring Ida Bhatara Gangga, utawi kaanggén ri kala Pelastian mwang Ngangkid.

Sesayut PANGASTI DEWA, madasar antuk dulang, duwurnyané susunin antuk aled sesayut antuk busung, susunin antuk akin putih, duwurnyané dagingin tumpeng 2, beras aceheng, jinah 225, benang atukel, tulung urip 2, maulam pudak, sesanganan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki magenah ring banten pameraman/piodalan utawi munggah ring pelinggih.

Sesayut PANGENTEG LINGGIH, madasar antuk dulang, duwurnyané susunin antuk aled sesayut, susunin antuk kain putih, duwurnyané dagingin beras akulak, benang atukel, jinah 225, susunin antuk tumpeng lelima (5) bungkul, tumpengé tancebin orti alit padha asiki, kawangen 5 masadah ring tumpenge, tulung urip 5, tipat kedis 5, maulam siap putih mapanggang, sesanganan sarwa galahan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki ka-anggén ri kala ngenteg linggih.

Sesayut MERTHA DEWA, madasar antuk dulang, duwurnyané susunin antuk aled sesayut, duwurnyané dagingin penek ageng 1, beras atakir, kawangen 1, ulam sakasiddhan, sesanganan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki magenah ring banten Pameraman/Piodalan.

TATEBASAN MERTHA TEKA SAHI, madasar antuk dulang, duwurnyané susunin antuk aled sesayut, duwurnyané dagingin tumpeng 1, ulam nyané saka siddhan, kawangen 1, minyak cendana atakir, sesanganan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki ka-atur ring Ida Bhatari Sri utawi ring Jineng.

TATEBASAN KUKUS HARUM, madasar antuk dulang, duwurnyané susunin antuk aled sesayut, duwurnyané dagingin jaja kukus putih miwah jaja kukus selem, susunin nasi masisir, madaging carawis, asep menyan, ring sisin nasiné madaging minyak, madaging tadah sukla, sesanganan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki magenah ring banten piodalan/ pameraman.

Sesayut MERTHA UTAMA, madasar antuk dulang, duwurnyané susunin antuk aled sesayut, duwurnyané dagingin beras kuning susunin nasi penek 1, sesanganan, raka-raka sarwa galahan, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki ka-atur ring Bhatara Sri utawi ka-anggén ri kala upacara negtegan.

Sesayut SARI UTTAMA, madasar antuk dulang, duwurnyané susunin antuk aled sesayut, duwurnyané dagingin penek gedé 1, muncuk nyané tancebin bawang putih. muncuk cemara, padhang kasna, tunjung, ring sor nyané tancebin sekar mawarna, ulam nyané siap mapanggang, sesangan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki ka-anggén ri kala upacara Negtegan karya.

Sesayut LanggénG AMUKTI SAKTI, madasar antuk dulang, duwurnyané susunin antuk aled sesayut, duwurnyané dagingin penek ageng 1, madaging kalpika 5, muncuk don dapdap, sesangan, raka-raka sarwa galahan, ulam nyané sakasiddhan, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki magenah ring banten Piodalan/pameraman.

TATEBASAN PRAYASCITTA SARI, madasar antuk dulang, duwurnyané susunin antuk aled sesayut, duwurnyané dagingin tumpeng putih mamuncuk kuning panjang nyané sa-astha, penek kuning 4, maaled nasi catur warna, ulam itik putih maguling, sesangan raka-raka sarwa pat, tumpengé matajer sekar tunjung putih, penek nyané metanceb kedapan mwang sekar Nagasari, padha 5 katih, katipat sari 5, tulung urip 5, penyeneng alit (tahenan) 1, Pras alit 1, kawangen manut tumpeng, sampyan nagasari, canang pahyasan, kalungah nyuh gadhing. Tatebasan puniki ka-anggén ri kala Pecaruan Miwah ri kala Pelastian.

Sesayut PRAYASCITTA BHUMI, madasar antuk dulang, duwurnyané susunin antuk aled sesayut, duwurnyané dagingin tumpeng sya (9) warna manut tatanin manca désa, katipat siddha purna, katipat Pandawa, katipat sari, tulung urip, tulung sangkur, sesangan raka-raka sarwa 5, bantal pudak 5, pisang gadhing 5, ulam nyané itik putih maguling, Lis, Padma, tumpengé ring tengah matanceb orthi, miwah tumpengé matanceb sekar manut warnaning tumpeng, kawangen 9, tunjung tri warna, Daksina 1 jinah 400, tumpengé sami tancebin sekar sulasih miyik, muncuk don dapdap, tatebus 9 warna, canang harum, canang pabresihan, kalungah nyuh gading, penyeneng alit (tahenan) 1, Pras alit 1, sampyan nagasari, canang pahyasan. Sami eteh-eteh nyané malakar antuk busung nyuh gadhing. Sesayut puniki ka-anggén ri kala ngawéntenan Karya agung.

Sesayut PRAYASCITA KAWI, madasar antuk dulang, duwurnyané susunin antuk aled sesayut, duwurnyané dagingin tumpeng gdé 1, tumpeng alit 2, tumpengé sané gedé tancebin kawangen 3, tatebus 3 pasang, antuk benang putih, suddhamala mwang tridhatu, tumpengé sané alit tancebin sarwa sekar, tulung 2, sesangan sarwa galahan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki magenah ring Madhya.

TATEBASAN PRAYASCITTA ASIH, madasar antuk dulang, duwurnyané susunin antuk aled sesayut, duwurnyané dagingin sega/nasi popolan, ulam nyané siap mapecel, katipat kukur, macarawir tetanduk 4, kacang komak padha atangkih, sesangan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan.

TATEBASAN PRAYASCITTA PAGEH, madasar antuk dulang, duwurnyané susunin antuk aled sesayut, duwurnyané dagingin penek 9, matanceb muncuk don dapdap 9 muncuk, tulung 9, katipat 9, sehet mingmang 9, ulam nyané siap mapanggang, sesangan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki kaanggén ring Kamanusan ri kala mapageh urip.

TATEBASAN MERTHA RAWUH SAHI, madasar antuk dulang, duwurnyané susunin antuk aled sesayut, duwurnyané dagingin nasi penek 5, maulam bija tatus 5 takir, kawangen 5, sesanganan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki ka-atur ring Hyang Sri Suci utawi Sang Hyang Amertha, taler kaanggén ring pedagangan.

TATEBASAN SARI RAWUH SAHI, madasar antuk dulang, duwurnyané susunin antuk aled sesayut, duwurnyané dagingin tumpeng brumbun 1, maulam siap brumbun mapanggang, sesanganan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, Sesayut puniki ka-atur ring Pedagangan ring Sang Kala Goncang, sané ngamel sedhanané ring Pedagangan.

Sesayut PASUPATI madasar antuk dulang, duwurnyané susunin antuk aled sesayut, duwurnyané dagingin tumpeng barak 1, maulam siap biying mapanggang, daksina 1, jinah 225, rumbah gile/lawar getih matah alimas, calon lebeng asibak 10 besik, sesanganan, raka-raka sejangkep nyané, penyeneng alit (tahenan) 1, Pras alit 1, sampyan nagasari, canang pahyasan, sami eteh-eteh nyané malakar antuk don andong bang. Sesayut puniki kaangen ri kala Tumpek Landep, ka-atur ring Ida Sang Hyang Pasupati.